Marcel Pagnol

Marcel PAGNOL  (naskiĝis la  en Aubagne, Bouches-du-Rhône, mortis la  en Parizo) estis franca verkisto, dramisto kaj reĝisoro.

Pagnol estis filo de bazlerneja instruisto. Li kreskis en Provenco kaj en Marsejlo. Unue li volis fariĝi instruisto pri la angla, sed post la sukcesoj de siaj unuaj teatraĵoj li dediĉis sin al dramaturgio. Li fariĝis populara per teatraĵoj pri homoj en sia hejmurbo Marsejlo: Marius (1929), Fanny (1931, S. N. Behrman adaptis ĝin por Broadway) kaj César (1936). Post sukcesa adapto de tiuj teatraĵoj por kino Pagnol dediĉis sin al filmreĝisorado kaj kreis kelkajn klasikaĵojn de franca kino: Angèle (1934), Regain (1937) kaj La Femme du Boulanger (1939).

Ekde 1946 Marcel Pagnol estis membro de Académie française.

De 1957 ĝis 1960 li aperigis tri membiografiajn romanojn pri sia junaĝo: La Gloire de mon père, Le Château de ma mère (filmo) kaj Le Temps des secrets. En 1964 aperis du pliaj romanoj: Jean de Florette kaj Manon des sources. Preskaŭ ĉiuj lernejanoj en Francio devas legi iujn el tiuj romanoj. El ili oni faris du filmojn nome respektive Jean de Florette kaj Manon de la fontoj.

Laŭ Pagnol oni nomis montetaron ĉe Marsejlo "Collines de Pagnol".

 En Esperanto aperis 
 Topaze. Tradukis Roger Bernard. La Laguna: Régulo, 1960. (Bel-literatura serio 17, paĝoj 1–216.)

 Eksteraj ligiloj 

 Oficiala retejo (france kaj angle)

Kategorio:Francaj reĝisoroj
Kategorio:Francaj verkistoj de la 20-a jarcento
Kategorio:Membroj de la Franca Akademio

Kategorio:Francaj dramistoj de la 20-a jarcento
Kategorio:Francaj romanistoj

Kategorio:Homoj de Marseille
Kategorio:Komandoroj de la Palmordeno de Francio
Kategorio:Mortintoj pro kancero
Kategorio:Prezidantoj de la ĵurio de la Festivalo de Cannes
Kategorio:79-jaraj mortintoj